Fortitude (ալբոմ)

***Fortitude*** (անգլերենից՝ «Ամրություն»), ֆրանսիական Gojira մետալ խմբի յոթերորդ ստուդիական ալբոմը, որը թողարկվել է 2021 թվականի ապրիլի 30-ին Roadrunner Records լեյբլի կողմից։

## Ստեղծում և առաջխաղացում
2019 թվականի մայիսին թմբկահար Մարիո Դյուպլանտիեն հարցազրույցի ժամանակ հայտնել է, որ խումբը սկսել է աշխատանքները իրենց յոթերորդ ալբոմի վրա, իսկ սեպտեմբերի 26-ին խումբը իր Ինստագրամի էջում լուսանկար է հրապարակել Նյու Յորքի իրենց սեփական Silver Cord ստուդիայից՝ այդպիսով հայտարարելով ձայնագրման մեկնարկի մասին։ Gojira-ն ավարտել է ձայնագրությունը 2020 թվականի հունվարին՝ պլանավորելով ալբոմի միքսը մարտի 10-ին և թողարկել այն հունիսին, սակայն COVID-19 համավարակի պատճառով հնչյունային օպերատոր Էնդի Ուոլեսը, որն այդ ժամանակ գտնվում էր Ֆլորիդայում, չի կարողացել թռչել ստուդիա՝ երաժիշտների մոտ։ Դրա պատճառով ալբոմի թողարկումը սկզբում հետաձգվել է մինչև սեպտեմբեր, իսկ երբ պարզ է դարձել, որ սահմանափակումների պատճառով դեռևս անհնար կլինի համերգներ կազմակերպել, թողարկումը հետաձգվել է մինչև 2021 թվականը։

2020 թվականի օգոստոսի 5-ին Gojira-ն թողարկել է առանձին սինգլ՝ «Another World»-ը, որը խմբի առաջին թողարկումն էր իրենց նախորդ՝ 2016 թվականի *[[Magma (ալբոմ)|Magma]]* ալբոմից հետո։ Սինգլի հետ մեկտեղ խումբը իրենց պաշտոնական YouTube ալիքում թողարկել է նաև անիմացիոն տեսահոլովակ, որի ռեժիսորներն են Մաքսիմ Տիբերգինը և Սիլվեն Ֆավրը։ Վոկալիստ Ջո Դյուպլանտիեն մեկնաբանել է սինգլի թողարկումը. «Ֆեռնան Մագելանը մի անգամ ասել է. «Երկաթե կամքով մենք կձեռնարկենք բոլոր ջանքերից ամենահամարձակը՝ առանց վախի դիմակայելու մութ ապագային և նվաճելու անհայտը»։ Արդյո՞ք մարդկությունը դատապարտված է, թե՞ մենք կհաղթահարենք բնության զայրույթը։ Նայեք մեր մութ ապագային մեր 1968 թվականի «Կապիկների մոլորակը» ալբոմի «Another World»-ի միջոցով»։ Սակայն խումբը որևէ մանրամասնություն չի հայտնել նոր ալբոմի մասին, այդ թվում՝ արդյոք սինգլը ներառվելու է դրանում։

2021 թվականի փետրվարի 16-ին խմբի պաշտոնական կայքում հայտնվել է մի էջ՝ «Be The First To Know» (անգլերենից՝ «Եղիր առաջինը, ով կիմանա») մակագրությամբ և 11 նիշով, որոնցից յուրաքանչյուրի վրա սեղմելիս կբացահայտվեր առանձին երգի վերնագիր, այդ թվում՝ «Another World»: Բացի այդ, կայքի հասցեին, հասցեի տողում, ավելացվել է «/430» նիշը, որը երկրպագուների կողմից մեկնաբանվել է որպես նոր ալբոմի թողարկման հնարավոր ամսաթիվ՝ ապրիլի 30-ը։ Հաջորդ օրը՝ փետրվարի 17-ին, Gojira-ն պաշտոնապես հայտարարել է *Fortitude* ալբոմի մասին և թողարկել առաջին սինգլը՝ «Born For One Thing»-ը, որին ուղեկցեց տեսահոլովակ։ Մարտի 26-ին խումբը թողարկել է երկրորդ սինգլը՝ «Amazonia»-ն, միևնույն ժամանակ սկսելով դրամահավաք արշավ «Բրազիլիայի բնիկ ժողովուրդների միավորում» կազմակերպության համար (), որը պաշտպանում է Ամազոնի բնիկ ցեղերի բնապահպանական և մշակութային իրավունքները, որոնք տուժել են անտառահատումներից, հողերի կորստից, հարկադիր աշխատանքից, բռնությունից և հետապնդումից։ Ջո Դյուպլանտիեն մեկնաբանել է խմբի որոշումը. «Մենք չենք ուզում պարզապես թողարկել «Amazonia» անունով երգ. մենք ուզում ենք անել դրանից այն կողմ ինչ-որ բան: Որպես ստեղծագործ մարդիկ, մենք պատասխանատվություն ենք զգում մարդկանց հնարավորություն ընձեռելու գործողություններ ձեռնարկելու»։

## Ալբոմի թեմա
Ալբոմի վերնագրի մասին խոսելով՝ Ջո Դյուպլանտիեն բացատրել է, որ այն նշանակում է «անհավանական ուժ», որն ունի յուրաքանչյուր մարդ և որը կարող է փոխել այս աշխարհը։ Երաժիշտը խոստովանել է, որ վերջերս սկսել է ավելի հոռետեսորեն նայել ապագային՝ հիասթափված շրջապատի մարդկանց, այդ թվում՝ համաշխարհային քաղաքական գործիչների անտարբերությունից և անտեղյակությունից։ Իր ալբոմով նա ցանկանում է մարդկանց մեջ արթնացնել աշխարհը փոխելու ցանկությունը և նրանց ուժ տալ չհանձնվելու այս ճանապարհին.

Դիմացկունությունը մի բան է, որը մենք պետք է ցուցաբերենք, մի բան, որը մենք պետք է ընդունենք: Դա մի բան է, որը մենք պետք է լինենք մի աշխարհում, որտեղ ամեն ինչ անորոշ է՝ նույնիսկ մոտ ապագայում: Մեր խմբի ստեղծման օրվանից ի վեր մենք խրախուսել ենք կարեկցանքը մրցակցության փոխարեն և սերը՝ ատելության փոխարեն: Տոկունությունը մարդկանց ոգեշնչելու մասին է, որպեսզի նրանք լինեն իրենց լավագույն տարբերակը և ուժեղ լինեն՝ անկախ ամեն ինչից։

«Born For One Thing» բացող երգը ուսումնասիրում է մահկանացու լինելու բնույթը և հարցականի տակ է դնում էքզիստենցիալիզմը։ Ջո Դյուպլանտիեն նշում է երգի հակասպառողական ուղերձը, որը ոգեշնչված է տիբեթցի և թաիլանդցի փիլիսոփաներից։ Երգիչը բացատրեել է, որ մենք պետք է հաշտվենք այն մտքի հետ, որ մենք բոլորս վաղ թե ուշ մահանալու ենք, և դա իմանալը կօգնի մարդկանց ավելի կարեկից լինել և չի կառչի այն բաներից, որոնք իրականում իրենց պետք չեն։ Վերջին երգը՝ «Grind»-ը, այն մասին է, որ չպիտի է հետաձգենք գործերը չափազանց երկար և անորոշ ժամանակով «գլուխներս ավազի մեջ թաղենք»։ «Sphinx»-ը հարգանքի տուրք է մատուցել եգիպտական Սֆինքսին։

## Երգերի ցանկ

## Ձայնագրության մասնակիցներ
* Ջո Դուպլանտիե՝ վոկալ, էլեկտրակիթառ, պրոդյուսեր, կազմ
* Քրիստիան Անդրյու՝ սոլո կիթառ
* Ժան-Միշել Լաբադի՝ բաս կիթառ
* Մարիո Դուպլանտիե՝ հարվածային գործիքներ

## Դիրքերը չարթերում

## Ծանոթագրություններ

Կատեգորիա:2021 ալբոմներ